जर्मनी में लड़कियों को विज्ञान और गणित जैसे विषयों की ओर आकर्षित करने के लिए कक्षा दस से ही उन पर विशेष ध्यान दिया जाता है। कहीं स्कूल में गर्ल्स डे मनाते हैं तो कहीं बाकायदा समर यूनिवर्सिटी चलाई जाती है। इन उपायों से लड़कियों की आवक इन विषयों में बढ़ रही है। भारत में भी लड़कियां उच्च शिक्षा में पहले की अपेक्षा कहीं ज्यादा दाखिला ले रही हैं, लेकिन टेक्नॉलजी में उनके आने की रफ्तार कम है। मानव संसाधन विकास मंत्रालय का अखिल भारतीय उच्च शिक्षा सर्वेक्षण 2०17-18 बताता है कि राष्ट्रीय महत्व के संस्थानों में छात्राओं का नामांकन चिंताजनक है।